Άβαταρ: Ο Τελευταίος Μαχητής του Ανέμου (τηλεοπτική σειρά, 2024)

Το Άβαταρ: Ο Τελευταίος Μαχητής του Ανέμου (πρωτότυπος τίτλος: Avatar: The Last Airbender), γνωστό και ως Άβαταρ: Ο Τελευταίος Ανεμοδαμαστής και Άβαταρ: Ο Θρύλος του Άανγκ είναι Αμερικανική δραματική τηλεοπτική σειρά φαντασίας που αναπτύχθηκε από τον Άλμπερτ Κιμ για το Netflix. Είναι προσαρμογή ζωντανής δράσης της ομώνυμης τηλεοπτικής σειράς κινουμένων σχεδίων από τους Μάικλ Τάντε ΝτιΜάρτινο και Μπράιαν Κονιέτζκο που προβλήθηκε στο Nickelodeon. Πρωταγωνιστούν οι Γκόρντον Κόρμιερ, Kiawentiio, Ίαν Ούσλεϊ, Ντάλας Λιού, Πολ Σαν-Χιούνγκ Λι, Κεν Λιουνγκ και Ντάνιελ Ντάε Κιμ.

Η σειρά ανακοινώθηκε τον Σεπτέμβριο του 2018, με τους ΝτιΜάρτινο και Κονιέτζκο να είναι εκτελεστικοί παραγωγοί και οι υπεύθυνοι της σειράς. Παρόλα αυτά, τον Ιούνιο του 2020, το δίδυμο αποχώρησε από την σειρά λόγω δημιουργικών διαφορών. Τον Αύγουστο του 2021, ο Κιμ ανακοινώθηκε επίσημα ως ο σεναριογράφος, ο εκτελεστικός παραγωγός και ο υπεύθυνος της σειράς.

Ο πρώτος κύκλος κυκλοφόρησε στο Netflix στις 22 Φεβρουαρίου του 2024, αποτελούμενος από οχτώ επεισόδια. Αν και έλαβε μικτά σχόλια από τους κριτικούς, είχε υψηλές θεάσεις, κάτι που οδήγησε στην ανανέωση άλλων δύο κύκλων τον Μάρτιο του 2024.

 Σύνοψη 
Η σειρά τοποθετείται σε έναν πλασματικό κόσμο όπου οι άνθρωποι έχουν χωριστεί σε τέσσερις φυλές που βασίζονται στα τέσσερα βασικά στοιχεία της φύσης: τις Φυλές του Νερού, το Βασίλειο της Γης, το Έθνος της Φωτιάς και τους Νομάδες του Αέρα. Κάθε φυλή έχει κάποιους ανθρώπους που μπορούν να δαμάσουν ένα από τα στοιχεία και είναι γνωστοί ως δαμαστές. Η ιστορία ακολουθεί τον δωδεκάχρονο Άανγκ, τον τελευταίο Νομά του Αέρα και τον «Άβαταρ», που μπορεί να χειριστεί όλα τα στοιχεία. Σε συνεργασία με τους φίλους του Κατάρα και Σόκκα, ο Άανγκ προσπαθεί να μάθει να χειρίζεται τα τέσσερα στοιχεία όσο τον κυνηγά ο εξορισμένος πρίγκιπας του Έθνους της Φωτιάς, Ζούκο, ο οποίος θα μπορέσει να γυρίσει στην πατρίδα του μόνο αν τον παραδώσει στον πατέρα του, Άρχοντα της Φωτιάς, Οζάι.

 Ηθοποιοί και χαρακτήρες 

 Βασικοί 

 Γκόρντον Κόρμιερ ως Άβαταρ Άανγκ:Ένας φιλειρηνικός δωδεκάχρονος ανεμοδαμαστής που ήταν παγωμένος για 100 χρόνια. Όταν ξυπνά, όλοι οι υπόλοιποι ανεμοδαμαστές έχουν αφανιστεί σε μια γενοκτονία από το Έθνος της Φωτιάς και ξεκινά ένα ταξίδι για να σταματήσει τον πόλεμο και να φέρει την ειρήνη και την ισορροπία στον κόσμο για ακόμα μια φορά ως ο Άβαταρ.
 Kiawentiio ως Κατάρα:Μια δεκατετράχρονη και η τελευταία νεροδαμάστρια της Νότιας Φυλής του Νερού αφότου η μητέρα της δολοφονήθηκε από το Έθνος της Φωτιάς. Παρά το προσωπικό της τραύμα, ακολουθεί τον Άανγκ στο ταξίδι του όσο η ίδια προσπαθεί να αξιοποιήσει τις δυνατότητές της στο μέγιστο.
 Η Μίντοου Κίνγκφισερ υποδύεται την Κατάρα σε νεότερη ηλικία σε αναδρομές στο παρελθόν.
 Ίαν Ούσλεϊ ως Σόκκα:Ο δεκαεξάχρονος αδελφός της Κατάρα που προσπαθεί να ηγηθεί την φυλή αφότου ο πατέρας τους έφυγε για τον πόλεμο. Αυτός και η Κατάρα ακολουθούν τον Άανγκ στο ταξίδι του και για να καλύψει το γεγονός πως δεν μπορεί να δαμάσει κανένα από τα τέσσερα στοιχεία, χρησιμοποιεί την ευφυία, την επινοητικότητά και το μπούμερνγκ του.
 Ντάλας Λιού ως Πρίγκιπας Ζούκο: Ο εξορισμένος και οξύθυμος δεκαεφτάχρονος πρίγκιπας του Έθνους της Φωτιάς που προσπαθεί να πιάσει τον Άβαταρ για να σταματήσει την εξορία του και να αποκτήσει την τιμή του ξανά.
 Πολ Σαν-Χιούνγκ Λι ως Θείος Άιρο: Ο πρώην στρατηγός του Έθνους της Φωτιάς και ο σοφός και τρυφερός θείος και μέντορας του Ζούκο.
 Κεν Λιουνγκ ως Διοικητής Ζάο: Ο φιλόδοξος αλλά αλαζόνας, αδίστακτος και άτιμος Αξιωματικός του Ναυτικού του Έθνους της Φωτιάς και ο βασικός αντίπαλος του Ζούκο στο κυνήγι για τον Άβαταρ.
 Ντάνιελ Ντάε Κιμ ως Άρχοντας της Φωτιάς Οζάι:Ο τυραννικός και σαδιστής ηγέτης του Έθνους της Φωτιάς, ο μικρότερος αδελφός του Άιρο και ο πατέρας του Ζούκο και της Αζούλα. Ο Κιμ προηγουμένως είχε υποδυθεί φωνητικά δύο διαφορετικούς χαρακτήρες στο franchise Άβαταρ: τον Στρατηγό Φονγκ στο Βιβλίο 2 του Τελευταίου Ανεμοδαμαστή και τον Χιρόσι Σάτο στον Θρύλο της Κόρρα. «Είναι υπερβολικά κακός, και αυτό είναι που μου κέντρισε το ενδιαφέρον για τον χαρακτήρα», είπε ο Κιμ σε μια συνέντευξη, συγκρίνοντας τον Οζάι με τον χαρακτήρα Νταρθ Βέιντερ από το Star Wars.

 Δεύτεροι 

 Λιμ Κέι Σίου ως Γκιάτσο: Ένας ζωηρός και ευγενικός Νομάς του Ανέμου που είναι ο μέντορας και η πατρική φιγούρα του Άανγκ.
 Κέισι Καμπ-Χόρινεκ ως Γκραν Γκραν: Η μητριάρχης της Νότιας Φυλής του Νερού και η γιαγιά του Σόκα και της Κατάρα.
 Ράι Ισκαντάρ ως Υπολοχαγός Τζι: Ένας υπολοχαγός του Έθνους της Φωτιάς στο πλοίο του Ζούκο.

 Μάθιου Γιανγκ Κινγκ ως η φωνή των:
 Άπα, ενός ουράνιου βίσωνα που είναι το κατοικίδιο του Άανγκ.
 Μόμο, ενός φτερωτού λεμούριου που ακολουθεί τον Άανγκ στο ταξίδι του.
 Ράιαν Μα ως Υπολοχαγός Ντανγκ: Ένας αξιωματικός του Ναυτικού του Έθνους της Φωτιάς που είναι πιστός στον Ζούκο.
 Ούτκαρς Αμπούντκαρ ως Βασιλιάς Μπούμι: Ο βασιλιάς του Ομάσου και φίλος του Άανγκ. Ο Πράντνες Πρακάς υποδύεται τον Μπούμι σε μικρότερη ηλικία.
 Ελίζαμπεθ Γιου ως Πριγκίπισσα Αζούλα:Η πονηρή και προικισμένη πριγκίπισσα του Έθνους της Φωτιάς και η μικρότερη αδελφή του Ζούκο. Ο υπεύθυνος της σειράς Άλμπερτ Κιμ δήλωσε πριν από την πρεμιέρα της σειράς πως η Αζούλα θα περιλαμβανόταν πιο πολύ στον πρώτο κύκλο της καινούριας σειράς από ότι στον πρώτο κύκλος της αρχικής σειράς, γνωρίζοντας τις σημαντικές πράξεις της Αζούλα στον δεύτερο και τον τρίτο κύκλο της αρχικής σειράς.
 Θάλια Τραν ως Μέι: Η στωική φίλη της Αζούλα που είναι εκπαιδευμένη στο να πετάει μαχαίρια.
 Μομόνα Ταμάντα ως Τάι Λι: Η χαρούμενη και ακροβατική φίλη της Αζούλα που είναι εκπαιδευμένη στο chi-blocking.
 Άμπερ Μιντθούντερ ως Πριγκίπισσα Γιούε: Η πριγκίπισσα της Βόρειας Φυλής του Νερού. Η Μιντθούντερ επίσης υποδύεται φωνητικά την μορφή αλεπούς της Γιούε στον Κόσμο των Πνευμάτων.

 Καλεσμένοι 

 Χίρο Καναγκάουα ως Άρχοντας της Φωτιάς Σόζιν: Ο Άρχοντας της Φωτιάς που ξεκίνησε τον πόλεμο 100 ετών και ο προπάππους του Ζούκο.
 Ντέιβιντ Σακουράι ως ένας γαιοδαμαστής που ανακαλύπτει το σχέδιο του Σόζιν να επιτεθεί στα υπόλοιπα έθνη.
 Ιβόν Τσάπμαν ως Άβαταρ Κιόσι: Η θρυλική γαιοδαμάστρια που είναι το προηγούμενο του προηγούμενου Άβαταρ από τον Άανγκ, τον Άβαταρ Ρόκου.
 Μαρία Ζανγκ ως Σούκι: Η αρχηγός των θηλυκών στρατιωτών του νησιού Κιόσι.
 Τάμλιν Τομίτα ως Γιουκάρι: Η μητέρα της Σούκι και η προστατευτική αρχηγός του μικρού της χωριού στο νησί Κιόσι.
 Όσρικ Τσο ως Ταν: Ο αρχηγός μιας ομάδας επαναστατών του Έθνους της Φωτιάς που προσπαθούν να δολοφονήσουν τον Οζάι.
 Ντάνι Πούντι ως Σάι ο Μηχανικός: Ένας εφευρέτης από το Βασίλειο της Γης.
 Λούσιαν-Ρίβερ Τσαουχάν ως Τέο: Ο ανάπηρος γιος του Μηχανικού.
 Σεμπάστιαν Αμορούσο ως Τζετ: Ο αρχηγός των Μαχητών της Ελευθερίας, μιας ομάδας επαναστατών κατά του Έθνους της Φωτιάς.
 Τέιλορ Λαμ Ράιτ ως ο Δούκας: Το νεότερο μέλος των Μαχητών της Ελευθερίας.
 Βίνσεντ Χουάνγκ ως Πίπσκουικ: Ένα σωματικά επιβλητικό μέλος των Μαχητών της Ελευθερίας.
 Γουές Βαλαράο ως Σμέλερμπι: Ένα μέλος των Μαχητών της Ελευθερίας.
 Ναθάνιελ Κονγκ ως Λόνγκσοτ: Ένας σιωπηλός τοξότης και μέλος  των Μαχητών της Ελευθερίας.
 Τζέιμς Σι ως ο έμπορος λαχάνων: Ένας άτυχος έμπορος λαχάνων του οποίου τα προϊόντα καταστρέφονται. Ο Σι επαναλαμβάνει τον ρόλο του από την σειρά κινουμένων σχεδίων.
 Άλμπερτ Νίκολας ως Καπετάνιος Ντίξιτ: Ένας γαιοδαμαστής που θέλει να πάρει την εκδίκησή του στον Άιρο για την πολιορκία της πόλης του Βασιλείου της Γης Μπα Σινγκ Σε.
 Τζορτζ Τακέι ως η φωνή του Κο του Κλέφτη Προσώπων: Ένα πνεύμα που μοιάζει με σαρανταποδαρούσα και κλέβει τα πρόσωπα των θυμάτων του. Ο Τακέι επίσης έκανε την φωνή του χωροφύλακα στην φυλακή του Έθνους της Φωτιάς στο Βιβλίο 1 της σειράς κινουμένων σχεδίων.
 Ράνταλ Ντακ Κιμ ως η φωνή του Γουάν Σι Τονγκ: Ένα πνεύμα κουκουβάγιας και συλλέκτης γνώσης που δεν εμπιστεύεται τους ανθρώπους.
 Άρντεν Τσο ως Τζουν: Μια κυνηγός κεφαλών την οποία προσλαμβάνει ο Ζούκο για να πιάσει τον Άβαταρ.
 Σάιμον Τσιν ως Γιανγκ: Ένας πωλητής ποτών σε ένα χωριό του Βασιλείου της Γης.
 Ας Λι ως Σούφεν: Ο αρχηγός ενός χωριού του Βασιλείου της Γης που τρομοκρατείται από ένα θυμωμένο πνεύμα του δάσους.
 Σιάρα Μάντελ ως Λίαν: Η κόρη του Σούφεν.
 Ρέινμποου Ντίκερσον ως Κάια: Η μητέρα του Σόκα και της Κατάρα.
 Τζόελ Μόντγκραντ ως Χακόντα: Ο πατέρας του Σόκα και της Κατάρα και ο οπλαρχηγός της Νότιας Φυλής του Νερού που έφυγε για τον πόλεμο.
 Τρέβορ Καρόλ ως Μπάτο: Ο φίλος του Χακόντα και ένας πολεμιστής της Νότιας Φυλής του Νερού.
 Τ. Σ. Λι ως Άβαταρ Ρόκου: Το Άβαταρ-φωτοδαμαστής που προηγείται τον Άανγκ και τον βοηθά να ελευθερώσει τον Σόκα και την Κατάρα από τον Κόσμο των Πνευμάτων.
 Φρανσουά Τσάου ως ο Μεγάλος Σοφός: Ο αρχηγός των Σοφών της Φωτιάς σε έναν ναό αφιερωμένο στον Ρόκου.
 Τζέιμς Ρα ως Σιού: Ένας Σοφός της Φωτιάς που οδηγεί τον Άανγκ στον ναό.
 Ναθάνιελ Άρκαντ ως Αρνούκ: Ο οπλαρχηγός της Βόρειας Φυλής του Νερού και ο πατέρας της Γιούε.
 Α Μαρτίνεζ ως Πακού: Ένας δάσκαλος νεροδαμασμού από την Βόρεια Φυλή του Νερού.
 Αϊρίν Μπένταρντ ως Γιαγκόντα: Μια θεραπεύτρια-νεροδαμαστής από την Βόρεια Φυλή του Νερού.
 Τζόελ Ουλέτ ως Χαν: Ένας πολεμιστής από την Βόρεια Φυλή του Νερού που ήταν αρραβωνιασμένος με την Γιούε.
 Μίγκγουν Φερμπράδερ ως Άβαταρ Κουρούκ: Το Άβαταρ-νεροδαμαστής που προηγείται την Κιόσι.

Επιπρόσθετα, οι Τζάστιν Γουόνγκ, Έμιλι Σόεν, Σαστίνα Κούμαρ, Τζον Ρέι Ντάι Μπούκο και Γουίλσον Κουόκ υποδύονται νομαδικούς αοιδούς.

 Επεισόδια 

 Παραπομπές 

 Εξωτερικοί σύνδεσμοι 




Κατηγορία:Άβαταρ: Ο Τελευταίος Μαχητής του Ανέμου
Κατηγορία:Τηλεοπτικές σειρές Netflix
Κατηγορία:Τηλεοπτικές σειρές φαντασίας
Κατηγορία:Αμερικανικές δραματικές τηλεοπτικές σειρές